bg en kk ky ru ru ky ky ru ru ru bg ru ru ru en hbs_cyr ru ky hu ky ru ce lez ky ky ky ky ky ky ky ky ky ky ky ky ky ky ky ky ky ky ru ky ru ky ru ky ru ky tt ru ky ru lez ky ru ky ky ru ky ru ru ru ky ru tt ky ky bg ky ru ky tt kk kk ru ky ru ky ky ru ru kk ky ru ky ru ky ru ky ky ky ru ky ky fr
"Фабула", 23.12.11 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Азыр президент шайланып, спикер шайланып, премьер шайланмай болуп, "кана, аткарчу иштерди алдыга жайгылачы, алып түшөлү" деп "ооз тарттырбай" турган учуру.
Буларды шайлоо учурларында эмне деген гана сонун сөздөр, эл күткөн сөздөр айтылбады, баары келип эле "элимди мыкты жашатам" деген мааниге алып келип такап жатат. Эми бул логикалуу көрүнүш дечи, эмне "элимди начар жашатам" демек беле…
Ошентип, бийлик бутактары түзүлдү, эми алардын бир ыргакта иштөөсү керек. Ал аңгыча, кара курсак "дурус иштер башталгыча" деп күтүп турбайт экен, "келе эле, келе" деп турганы турган. Аны менен бирге дене бой сууктан жабыр тартып жантаслим болуп калбаш үчүн үй-жайды жылытканга отун, көмүр керек экен, Амазонканы жээктеген токойлордо жалбырак жаап алып жашабагандан кийин кийим-терим кийиш керек экен, айтор, тири жанга керектүү буюм-теримдердин оголе узун тизмеси бар. Алар менен камсыз болуш үчүн каражат керек. Мына ошол каражат азыр эл массасында жетишердик деңгээлде жок. Ал эми элдин "канын соргондор" дүнүйөсүн кайда батырарды билбей мээси эзилет, жанагы "богатые тоже плачут" болуп көпкөндүк маселерге баш катырып, "көздөн жаш алышат". "Көздөрүнө ак түшсүн" деп бир кемпирдин оозуна айттырып салалы!
Азыр өлбө, жаным өлбө деп жашап жаткан бүлөлөр аябагандай көп. Ооба, айлык, пенсия дегендер көбөйүп жатат, а бирок, ошол акчага сатып алчу тамак-аш, буюм-теримдер көбөйгөн айлыкка караганда беш-он эсе кымбаттап жатпайбы. Ошо көбөйгөн айлык кымбатчылыктын тебелендисинде калды!
Туура, рынок экономикасынын өз мыйзамдары бар. Бирок, бийлик деген кандай гана мыйзам болбосун эл кызыкчылыгын көздөй буруп таштачу күчү болуш керек го. Жанагы монополияга каршы агенттиктин эмне кылып жатканы көпчүлүгүбүзгө табышмак. Бир ирет да анын таасирдүү ишин байкай албадык.
Азыр тамак-аш менен соода кылган соодагерлер эч кимге отчет бербейт, каалаган баасын коет да турат. Аларды байма-бай текшерип турууга текшерүүчү органдардын укуктары чектелген. Ушундай жакшылыкка алып бара албаган "айланпа".
Өткөндө баарыбыз көрдүк го, премьер-министрдин милдетин аткаруучу Өмүрбек Бабанов кайсы бир "Народный" дүкөнүнө кирсе, анын башчысы бир орус аял экен, "ит келдиби, киши келдиби" маанисинде тоотуп да койгон жок. "Народный" дүкөндөр бирикмеси тараптагылар ушунчалык көпкөнүн карабайсыңарбы, бүтүндөй бир мамлекеттин өкмөт башчысынын милдетин аткаруучу толгон үлкөн чиновниктердин коштоосунда келип жатса, тоотпогон мамилелерин!
Кандай гана жеке ишкана болбосун кези менен аны тескеп, көзөмөл салып турчу мамлекеттик кандайдыр бир күч болушу керек. Анан эле "жеке менчикпиз" деп бүтүндөй бир мамлекетти тоотпой коюш, албетте, туура эмес.
Ал эми базардагы соодагерлер, көбүнчө күлтүңдөгөн катындар, ушунчалык көптү дейсиң, "мунуңуз эмне мынчалык кымбат" деп айтып оозду жыйганча беттен алат, жаныңан түңүлөсүң! Убагында качып кутулбасаң, баса калып зордуктап таштачудан кайра тартпагыдай! Адамзат турмушунда кылымдар "назик" деп сыпатталчу аял деген эркекче сөгүнүп, эркекти "жайлап салам" деп качыргандан кийин, турмуштун тескери тегеренгени ошол! Жаратканга, жаратылышка аша чаап кетип жаткан "гендер" саясаты менен каршы турууга болбойт!
Бу эмне эле "кара курсак" тараптын обонун созот дебегиле, анткени, кара курсактын маселеси кылымдар чечилбей келет. Жанагы дүйнөлүк ар кандай согуштар, эбегейсизи да, локалдуусу да дал ошол кара курсактын айынан болуп келген жана да боло берет.
Германдык варварлардын Рим империясына кирип барышы, Чынгызхандын дүйнөнүн жарымын басып алышы, Темирландын согушчан жүрүштөрү, Англия менен Франциянын ондогон жылдар созулган согушу, Англиянын, Испаниянын, Португалиянын, Голландиянын бүтүндөй Африка менен Индокытайдагы илгерки колонизатордук жосундары, Гитлердин согушу, кийинки эле жылдардагы Афганистан, Ирактагы согуштар ж.б. баары-баары акыры келип эле кара курсактын айынан чыккан окуялар эмеспи. Туура, бул согуштарда бийлик деген кумар да бар, а бийлик деген байлыкты алып келет, байлык деген курсакты жакшы тойгузат. Көрдүңүзбү, адам турмушунун моралдык жагынан да курсак маселеси алдыңкы орунда турат. Жанагы "жашоо үчүн тамак ичебизби же тамак ичүү үчүн жашайбызбы" деген маанинин өзөгү курсак тарапта болуп жатпайбы...
Жогорудагыларды бийликтегилер эсинен чыгарбашы керек. Эң биринчи, элиңдин курсагын тойгуз, анан билген намазыңды окуй бер! Брежневдин "Дың жеринде" айтылгандай "нан болсо, ыр да болорун" эстен чыгарбашыбыз керек! Обьективдүү себептер менен "ыр болсо, нан да болот" деп ураан чакыра албайбыз. Куру сөз менен курсак тойгузуп турчу коммунисттик заманда деле "жазылбаган мыйзам" болуп алдыңкы орунда материалдык жагдай турчу да…
Элдин курсагы, биздеги коррупциянын монополиясы болуп турганда оңой менен тойбой калды го. Карасаңар, энерготармакка миллиарддаган сомдор чет элдик тараптан келет экен. Мына ошол каражатты толугу менен электр линияларын оңдогонго, жаңы трансформаторлорду сатып алганга ж.б. колдонгондо ал тарапта проблема болмок эмес. Айыл чарбага бөлүнгөн каражаттын баары дыйкан колуна түз тийгенде ал тарап да жаркырап турмак! Транспорт министрлигин айт… Бардык эле тармактарда жан койбой жеп-жутуп алып жатышат. Аларды тескегендер тиги "балта жутарлар" аркылуу тоюнуп жатышат. Дале болсо туюктук!
Өкмөт тараптагылар быйылкы жылы бюджетибизде дефицит менен жыйынтыкталбайт, тескерисинче, бюджетибиз профицит менен жыйынтыкталат деп жатышат. Элдин акчасы жаңы жылды түркүн даам менен тосконду кой, нанга оңгулуктуу жетпей жатканы менен иштери жок!
Жаңы жыл демекчи, кайсы келесоо кыштын ызгаары сөөктөн өтүп турган учурда "жаңы жыл" атап салганын ким билди, эми анысы калыптанган салт болуп турат. Ага деле мейли эле, бирок, миллиондогон балатылар кыйылып жатканы түшүнүктүүлөрдүн жүрөгүн оорутуп жатпайбы. Бул кылыкты жарткычтык деп койсо да болот. Бул жагдай жанагы кайырмак менен тирүү балыкты ооздон илип кыйнап, анан ошону "эс алуу" деп адыраңдай мактангандарга окшойт!
Ар кандай чогулуштарда, бөтөнчө, парламент жана өкмөт жыйындарында элдин турмушун жыргал деңгээлине чейин жеткиребиз деген сөз көп айтылат. Андай сөзгө небак тоюп бүткөнбүз. Эми курсакты тойгузуу гана калды.
кыргыз тилиндеги гезит "Форум"
email • архив • редакция
Жээнбековдор кланынын кенжеси Асилбек Жээнбеков Жогорку Кеңештин жаңы "кожоюну" аталды
Шерик Койчуманов, "Ала-Арча" мамлекеттик резиденциясынын директору:
"Жетекчи Турусбек Коёналиев, өлгөн малдардан өйдө текшерип турат..."
Кайрадан эле караңгыда там сүзмөй
Курманбек Осмонов, "Ата-Журт" фракциясынын депутаты:
"Биз азчылык болгонубуздан утулдум"
Арналиевдин мамлекетке арнаган ак эмгеги качан бааланат?
Жылма конок Йылмаздын иши акыйкат каралабы?
Ой кууп окуп кой…
ActionTeaser.ru - ???????? ???????